
Абвяшчаецца конкурс на ўдзел 
у паглыбленым тэматычным курсе па правах чалавека 
Курс накіраваны на паглыбленне матываванымі маладымі людзьмі ведаў у галіне правоў чалавека, актывізацыю іх практычнага прымянення ў прафесійнай і грамадскай сферах. 
Мэтай праграмы з’яўляецца пашырэнне і развіццё праваабарончай адукацыі як фактару, які ўплывае на агульнае выкананне правоў чалавека ў краіне.     
Выкладчыкі праграмы -- прадстаўнікі вядучых праваабарончых арганізацый Беларусі і іншых краін, вядомыя і аўтарытэтныя спецыялісты ў галіне правоў чалавека і права. 

Мэтавая група

Да ўдзелу ў праграме запрашаюцца маладыя людзі з Беларусі, якія маюць базавыя веды ў галіне правоў чалавека (выпускнікі школ, семінараў і трэнінгаў праваабарончай накіраванасці), зацікаўленая ў пашырэнні кампетэнцый у дадзенай сферы. 

Узрост: ад 20 да 30 гадоў. 
Група будзе сфармавана з 18-20 удзельнікаў на конкурснай аснове. 
Месца правядзення 
Беларускі дом правоў чалавека: Вільня, Літоўская Рэспубліка

Фармат курса 
Курс разлічаны на 3 месяцы і складаецца з 4 тэматычных сесій (семінараў), якія будуць праходзіць на працягу сакавіка-чэрвеня 2012 года. Працягласць кожнай сесіі – 3 поўныя дні (пятніца-субота-нядзеля; чацверг – дзень прыезду).

Кожная сесія будзе складацца з тэарэтычных і практычных заняткаў, тэматычных дыскусій. Паміж сесіямі прадугледжана выкананне хатніх заданняў, якія будуць тэставацца і ацэньвацца экспертамі.   

Ад удзельнікаў будзе патрабавацца прысутнасць на ўсіх сесіях і выкананне хатніх заданняў, у сувязі з чым арганізатары просяць прэтэндэнтаў уважліва прааналізаваць і ацаніць свае магчымасці паўнавартаснага ўдзелу ў праграме (з улікам навучання, працы, сямейнага становішча і г.д.). 
Арганізатары пакідаюць за сабой права выключыць удзельніка на любым этапе праграмы ў выпадку невыканання ўмоваў і патрабаванняў удзелу ў яе працы.
Плануемая тэматыка і тэрміны сесій:

23-25 сакавіка: Асноўныя паняцці правоў чалавека. Механізмы абароны правоў чалавека на нацыянальным і міжнародным узроўнях: тэорыя і практыка. Канстытуцыйны суд.
6-8 красавіка: Свабода сходаў. Міжнародныя стандарты і нацыянальнае заканадаўства. Практычныя аспекты рэалізацыі свабоды сходаў. 
4-6 траўня: Права на неўмяшальніцтва  ў прыватнае і сямейнае жыццё. Інфармацыйная бяспека.
8-10 чэрвеня: Некаторыя аспекты крымінальнага і адміністратыўнага працэсу. 
Працоўныя мовы: беларуская і руская.
Падача заявак і правядзенне конкурсу
Для ўдзелу ў конкрсе прэтэндэнт павінен запоўніць рэгістрацыйную форму (у дадатку), а таксама напісать невялікае эссе на тэму смяротнага пакарання ў Беларусі (аб’ёмам не менш за 2000 знакаў з прабеламі) і даслаць не пазней за 7 сакавіка 2012 года ўключна (заяўкі, дасланыя пазней, разглядацца не будуць) на адрас: belschool@gmail.com. 
Для прэтэндэнтаў, якія не з’яўляюцца выпускнікамі Летніх школ па правах чалавека, праграмы Беларуская праваабарончая школа, пажадана прадставіць рэкамендацыйны ліст (ад праваабарончай ці іншай грамадскай арганізацыі, з якой супрацоўнічае прэтэндэнт, з месца працы ці вучобы) або адсканаваную копію сертыфіката праваабарончай праграмы, выпускніком якой вы з’яўляецеся. 

Удзельнікі будуць выбраныя сярод заяўленых прэтэндэнтаў у выніку конкурсу, які правядзе спецыяльная кваліфікацыйная камісія. Пра вынікі конкурсу да 11 сакавіка 2012 года будуць апавешчаны ўсе прэтэндэнты. 
Перавага будзе аддавацца ўдзельнікам, якія прадставілі важкія рэкамендацыі, напісалі эс арыентуюцца ў грамадскай і праваабарончай праблематыцы, матываваныя на атрыманне ведаў у галіне правоў чалавека, гатовыя дзейнічаць на карысць іх абароны. 
Важныя акалічнасці
Візы. Вырашэнне пытання аб візавай падтрымцы бяруць на сябе арганізатары праграмы. Транспартныя выдаткі, звязаныя з афармленнем віз, кампенсаваны не будуць.
Патрабаванні да пашпартоў. Тэрмін дзеяння пашпартоў прэтэндэндэнтаў павінен быць на 3 месяцы большы, чым тэрмін заканчэння апошняй сесіі; у пашпарце павінны быць дзве чыстыя старонкі з адзнакай “візы”; пашпарт павінен быць выдадзены на працягу апошніх 10 гадоў.  

Выдаткі. Удзел у праграме і навучальныя матэрыялы бясплатныя. Арганізатары бяруць на сябе выдаткі на аплату віз і страхавых полісаў, транспартных выдаткаў (кошт праезду да месца правядзення навучальных мерапрыемстваў і назад), пражывання і харчавання ўдзельнікаў. 
Дадатковую інфармацыю можна атрымаць, накіраваўшы пісьмовы запыт на электронны адрас: belschool@gmail.com 

